Paartjie gekap oor 'gevaarlike' Instagram-foto | Maroela Media
'n Paartjie wat gewildheid op Instagram verwerf het, het onder skoot gekom vir 'n foto by 'n randlose swembad wat sommige as "gevaarlik" en "dwaas" beskryf.
Kelly Castille en Kody Workman hou egter vol hulle het die nodige voorsorgmaatreëls getref en hulle lewens was nooit in gevaar nie.
Die foto is vroeër vandeesmaand op hul Instagram-rekening, Positravelty, gedeel. Die twee Amerikaners het die foto in Bali geneem, waar hulle tans gebaseer is. Kelly hang dapper aan die rand van die swembad in Kody se arms – wat in die water staan. Die foto is glo by die Kayon Jungle Resort in Ubud geneem.
Sedert die foto aanlyn gedeel is, het talle persone dit veroordeel. Sommige gebruikers meen die paartjie plaas "likes" bo hul eie veiligheid en ander het hulle veroordeel omdat hulle "onverantwoordelik" was.
Kelly en Kody het egter verduidelik daar is nog 'n swembad onder die boonste een, en hulle het dit uit die foto gesny vir die dramatiese effek. "Ons het veilig en stabiel gevoel: eerstens is daar 'n swembad daar onder en tweedens het ons dae lank nagedink oor die foto – ons het al die hoeke en moontlikhede oorweeg."
Die twee het gesê as Kelly sou val, sou dit niks meer as 'n sprong in die swembad beteken het en dan weer al die trappe boontoe om weer die foto te probeer neem nie.
Ooo tog. Pasop tog net vir die swembad polisie…
So what!? Sosiale media is i.e.g net n klomp snert.
Wonder of hulle ook sal horries kry as hulle my ouma sien bestuur…
Ek kyk nou so na die tweede foto waar die onderste swembad ook gesien kan word en sien dat daar ñ groot verskil in die kleur van die water asook die plante en bome is…. ek neem aan die tweede foto is waarskynlik vir advertensie gebruik en die eerste een is hoe dit werklik daar lyk. Nie te min, dit bly mooi!